**Osuđujemo korištenje negativnih plakata uoči samih izbora**

Poštovani,

Izborni stožer Ive Josipovića uočio je brojne prljave poteze u samom finišu kampanje. Nakon brojnih SMS poruka negativnog sadržaja kojima se uznemiravalo građane te raznih uvredljivih objava na internetu, večeras su na Aveniji Vječeslava Holjevca osvanuli i jumbo plakati s negativnim konotacijama uoči nedjeljnih izbora.

Obrtnik koji je angažiran za lijepljenje plakata, zatečen na licu mjesta izjavio je kako će takvi plakati biti polijepljeni po cijeloj Hrvatskoj, što dodatno pojačava ozbiljnost situacije.

Uzevši u obzir i ovu neprimjerenu kampanju, izborni stožer Ive Josipovića prijavit će i ovaj slučaj DIP-u te zatražiti hitno uklanjanje spornih plakata. Osuđujemo ovakav način vođenja izborne kampanje i nadamo se da se ovakvi slučajevi do nedjelje više neće ponoviti.

U privitku šaljemo fotografije plakata.

Za više informacija možete kontaktirati Mladenku Šarić na e-mail press@josipovic.net ili na broj mobitela 091 630 0033.

Ured izbornog stožera: 01 7888 741
E-mail: ured@josipovic.net

Lijep pozdrav,
Press tim Ive Josipovića